cyanic-selkie/wikianc huggingface dataset:
École normale supérieure
Koulun historia ja asema
thumb|École normale supérieuren sisäänkäynti, jonka yläosassa on kolme koululle tärkeätä päivämäärää: perustaminen 9 brumaire vuonna III, uusi perustaminen 17. maaliskuuta 1808 ja koulun siirto rue d’Ulmille 24. huhtikuuta 1841. Nykyinen ENS-Ulm on tulosta vuonna 1985 tapahtuneesta rue d’Ulmin École normale supérieuren ja nuorten tyttöjen École normale supérieure Sèvresin fuusiosta. ENS-Ulm on kuitenkin jo aiemminkin hyväksynyt oppilaakseen naisia, joista hyvä esimerkki ovat kuuluisa filosofi Simone Weil, joka tuli kouluun 1928, ja Ranskan akatemian jäsen Jacqueline de Romilly, joka aloitti opintonsa vuonna 1922.
Koulujen yhdistymistä edeltää kuitenkin pitkä historia. Rue d'Ulmin École normale supérieure perustettiin 9 brumaire vuonna III (20. marraskuuta 1794) Ranskan vallankumouksen perustaman konventin asetuksella. Konventti halusi perustaa Pariisiin normaalikoulun, kuten sitä tuolloin kutsuttiin, ja kutsua sinne eri puolilta Ranskan tasavaltaa jo aiemmin hyödyllisissä tieteissä opetusta saaneita, jotta he oppisivat kokeneempien opettajien johdolla opettamisen taitoa.
Nykyinen koulun toimintaa säätelevä laki on annettu 26. elokuuta 1987, ja se määrittelee koulun tehtävän seuraavasti: École normale supérieure valmistaa oppilaita korkeatasoisen sivistyksellisen ja tieteellisen opetuksen avulla toimimaan perus- tai soveltavien tieteiden alojen opetuksessa yliopistoissa, valmistavilla luokilla ja myös lukiotason koulutuksessa sekä yleisesti valtionhallinnon ja alueellisten yhteisöjen ja niiden julkisten yhteisöjen ja yritysten palveluksessa.
Tutkimus ja opetus
Rue d'Ulmin ENS on oma erikoisuutensa muiden suurten koulujen joukossa, koska se ottaa samassa suhteessa ja samalla kertaa niin humanististen tieteiden kuin luonnontieteidenkin oppilaita. Sen vuoksi koulu jakautuu kahteen osaan, "humanistiseen" (termin hyvin laajassa merkityksessä) ja "luonnontieteiden" osaan. Lisäksi kumpikin osa jakautuu osastoihin, joilla on omat hallinnolliset apulaisjohtajansa sekä pedagogiset apulaisjohtajansa.
Tieteiden osa:
Humanistinen osa:
Kouluun pääsy
ENS ottaa oppilaikseen niin hyvin luonnontieteistä kuin humanistisista tieteistä kiinnostuneita nuoria. Koulun oppilaaksi voi pyrkiä useita reittejä. Keskeisin on tietenkin "ensimmäinen pääsykoe", joka edellyttää ylioppilastutkintoa ja kahden vuoden perusopintoja yliopistossa. Saman opintomäärän voi suorittaa myös joidenkin lukioiden lisäluokilla, joita kutsutaan valmistaviksi luokiksi. Näitä luokkia on vain suurimmissa ja arvostetuimmissa lukioissa ja eritoten Pariisissa. Kouluun on kaksi humanistista pääsykoetta ja neljä luonnontieteellistä pääsykoetta. Ne jakautuvat ylioppilaskirjoitusten ja lukio-opiskelujen ainevalintojen perusteella.
Lisäksi on vielä toinen pääsykoe, jossa valitaan yliopisto-opintoja suorittaneita biologeja ja lääketieteen opiskelijoita. Vielä on kansainvälinen osio, joka on varattu eri puolilta maailmaa tuleville ulkomaisille opiskelijoille.
Opiskelu
Perusopetus koulussa on perinteisen koulumaista, ja sen kesto on neljä akateemista vuotta. Oppilaat voivat laatia kurssisuunnitelmansa vapaasti, sitten kun ovat kouluun päässeet. Oppilailla on opiskelijan ja virkamiesharjoittelijan asema, ja he sitoutuvat palvelemaan valtion tehtävissä kymmenen vuotta, johon lasketaan jo neljä vuotta kestävä koulutus. Kymmenvuotista sitoutumista noudatetaan kuitenkin hyvin eri tavoin. Lisäksi opiskelijat sitoutuvat suorittamaan agregaation eli opetustutkinnon, tieteellisen maisteritutkinnon tai ammatillisen maisteritutkinnon, joskin se on hyvin harvinaista. Koska opiskelijat ovat virkamiehiä, he saavat ENS:n opintojen alkuvaiheessa 1 200 euron palkan, joka nousee toisen vuoden jälkeen 1 350 euroon. Heillä on myös julkiselle virkamiehelle kuuluvat velvollisuudet.
Joka opiskelukaudeksi koulun oppilas laatii yhteistyössä koulun oppilashuollon kanssa yksilöllisen opintosuunnitelmansa. Palkanmaksu voidaan lopettaa niille oppilaille, jotka eivät onnistu suunnitelmansa toteuttamisessa. Useiden epäonnistumisten myötä oppilas voidaan erottaa koulusta, mutta kysymys on teoreettinen, eikä mahdollisuutta liene koskaan toteutettu.
Periaatteessa koulu on sisäoppilaitos, kuitenkin sääntöjen mukaan internaatti on pakollinen vain naimattomille oppilaille, mutta tätä säännöstä ei toteuteta. Oppilasasuntoja on kolmessa eri toimipisteessä: rue d'Ulmin numeroissa 45 ja 46. Jourdan-keskuksessa, joka sijaitsee XIV kaupunginosassa, sekä Montrougenssa, joka on lähellä sijaitseva Pariisin esikaupunki.
Koulussa on vastikään suoritettu mielenkiintoinen uudistus. Koulu ei ole koskaan antanut minkäänlaista diplomia sen suorittamisesta, ei kandidaatin, maisterin eikä tohtorin arvoa. Tieto opintojen suorituksesta on riittänyt, ja väitös on koettu aina tohtorin arvoiseksi. Nyt kuitenkin koululle on annettu lainsäädännöllä oikeus jopa tohtorin arvojen antamiseen, mutta tätä mahdollisuutta koulu ei ole käyttänyt hyväkseen. Koulussa noudatetaan kuitenkin eurooppalaista opintojärjestelmää, johon liittyvät kandidaatin-, maisterin- ja tohtorintutkinnot.
Sijoittuminen
Koulun käytyään oppilaat sijoittuvat pääasiassa opetustyöhön tai tieteelliseen tutkimukseen. Pieni osa oppilaista sijoittuu Ranskan valtion teknisten alojen virkoihin. Useat oppilaat käyvät École normale supérieuren lisäksi vielä École nationale d'administration (ENA) eli Kansallisen hallintokoulun. Hyvin pieni vähemmistö työllistyy yksityiselle sektorille.
Rock & Republic
Rock & Republic on yhdysvaltalaisen VF Corporationin vaatemerkki. Merkki tunnetaan parhaiten kalliista luksus-farkuistaan.
Hanna Nikkanen (juoksija)
Hanna Nikkanen (s. 14. maaliskuuta 1970) on aktiiviuransa päättänyt suomalainen keskipitkien ja kestävyysmatkojen juoksija. Seuratasolla hän edusti HIFK-Friidrottia ja hänen valmentajanaan toimi Heikki Nikkanen. Kalevan kisoista Nikkanen saavutti vuonna 1993 kaksi mitalia; hopeaa 1 500 metrin juoksussa sekä pronssia 3 000 metrin juoksussa. Tämän lisäksi hän voitti henkilökohtaisina SM-mitaleina ulkoradoilta maantiejuoksusta hopeaa vuonna 1993 sekä pronssia vuonna 1995 15 kilometrin matkalta. Nikkanen oli myös viestijuoksun SM-kisoissa mukana voittamassa 4 x 800 metrin viestijuoksussa kultaa vuonna 1990 sekä hopeaa vuonna 1997. Sisäratojen SM-kilpailuista hän saavutti hopeaa 3 000 metrin juoksussa vuonna 1992. Virallisissa kilpailuissa hän ei ole esiintynyt vuoden 1999 jälkeen.
Markuksen kirkko
Markuksen kirkko (norj. Markus kirke) on Oslossa St. Hanshaugenin kaupunginosassa sijaitseva kirkkorakennus, joka valmistui vuonna 1927 ja oli Markuksen seurakunnan pääkirkko vuoteen 2013, jolloin seurakunta lakkautettiin. Nykyisin rakennusta vuokraa Jesus Church -niminen helluntaiseurakunta. Markuksen kirkko on rakenteeltaan kolmilaivainen pitkäkirkko.
Tinguereguif
Tinguereguif on maalaiskunta Timbuktun alueen Dirén piirissä Malissa. Sen keskuskylä Tinguereguif Gari sijaitsee Nigerjoen varrella 20 kilometriä Diréstä koilliseen. Kunnassa on 4 800 asukasta (vuonna 2009).
Tinguereguifin kunnan pinta-ala on arviolta 139,9 neliökilometriä. Se rajoittuu pohjoisessa Dirén piirin Garbakoïran, idässä Kirchamban, etelässä Tienkourin ja lännessä Bourem Sidi Amarin ja Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerjoki ja sen sivuhaarat Arhamgoye ja Killi sekä muutamia vadeja. Nigerin tulvat synnyttävät tasangolle järviä.
Kuntaan kuuluu kaksi kylää ja seitsemän paimentolaisryhmää. Asukkaat ovat tuaregeja, songhaita ja bozoja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat vehnä, durra ja riisi. Kotieläimiä ovat naudat, lampaat ja vuohet. Maatalous kärsii lisääntyneestä kuivuudesta.
Kunnasta on paikallistieyhteydet Diréen ja lähikuntiin. Palveluihin kuuluu kaksi alakoulua ja terveysasema.
Vesipuisto
Vesipuisto on vapaa-ajan viettopaikka, jossa on uima-altaiden ohella useimmiten erilaisia vesiliukumäkiä, porealtaita, vesivirtoja ja ravintolapalveluita.
Constanța Burcică
Burcică voitti olympiakultaa kevyessä pariairokaksikossa Atlantassa 1996, Sydneyssä 2000 ja Ateenassa 2004. Olympiahopeaa hän saavutti pariaironelosessa Barcelonassa 1992 ja -pronssia kahdeksikossa Pekingissä 2008.
Burcică voitti maailmanmestaruuden kahdeksikossa 1990 ja 1993, kevyessä yksikössä 1994 ja 1996 sekä kevyessä pariairokaksikossa 1999. MM-pronssia hän saavutti pariaironelosessa 1991 ja kevyessä pariairokaksikossa 2003. Lisäksi hän sijoittui viidenneksi perämiehettömässä nelosessa 1993. Hän voitti Euroopan-mestaruuden kahdeksikossa 2008 ja nuorten maailmanmestaruuden perämiehellisessä nelosessa 1988.
Aulis Rosendahl
Aulis Rosendahl (23. huhtikuuta 1937 Vahviala – 26. joulukuuta 2004 Phuket, Thaimaa) oli suomalainen näyttelijä, joka esiintyi teatterissa sekä lukuisissa elokuvissa ja televisiosarjoissa. Rosendahl tunnettiin erityisesti komediallisista rooleistaan.
Rosendahlin televisiorooleja oli muun muassa kunnanvaltuuston puheenjohtaja Isä Aurinkoinen Jussi Niilekselän ohjaamassa ja Seppo Vesiluoman kirjoittamassa TV-sarjassa Hyvien ihmisten kylä (1993). Hänen tunnetuimpia elokuvaroolejaan olivat manageri Timo Koivusalon elokuvassa Kulkuri ja joutsen (1999) sekä isännöitsijän rooli Rauni Mollbergin epookki-elokuvassa Ystävät, toverit (1989). Rosendahl oli kiinnitettynä muun muassa Oulun kaupunginteatterissa sekä Tampereen teatterissa, jossa hän näytteli muun muassa yhtä pääosaa Mika Waltarin näytelmässä Yövieras.
Viimeiset vuotensa Tampereella asunut Rosendahl kuoli Intian valtameren tsunamissa Thaimaan Phuketissa 26. joulukuuta 2004. Oulun kaupunki piti hänelle muistokonsertin 11. huhtikuuta 2005.
Thom Hartmann
thumb|Thom Hartmann Thomas Carl (Thom) Hartmann (s. 7. toukokuuta 1951 Grand Rapids, Michigan) on yhdysvaltalainen radiotoimittaja, tietokirjailija, entinen psykoterapeutti ja yrittäjä sekä edistysmielinen poliittinen kommentaattori. Hänen radio-ohjelmansa The Thom Hartmann Program kerää Yhdysvalloissa viikoittain 2,75 miljoonaa kuuntelijaa. Talkers Magazine rankkasi Hartmannin vuosina 2008-2010 Yhdysvaltojen kymmenenneksi merkittävimmäksi sekä vuonna 2011 kahdeksanneksi merkittävimmäksi radion talk show -isännäksi, minkä ansiosta hänet on neljänä vuonna peräkkäin valittu Yhdysvaltojen merkittävimmäksi liberaaliksi radioisännäksi (Hartmannin yläpuolelle rankatut henkilöt olivat konservatiiveja). Hän esiintyy lisäksi viikoittain televisio-ohjelmassa The Big Picture with Thom Hartmann. Hartmann on taustaltaan psykoterapeutti ja uskomuslääkitsijä, mutta hänen käsittelemänsä aihepiirit ovat erittäin laajoja ja sisältävät muun muassa Yhdysvaltain perustuslain historiaa ja tekstuaalista tulkintaa, tarkkaavaisuus- ja ylivilkkaushäiriötä, ilmastonmuutosta sekä öljyhuippua koskevia kysymyksiä. Hän on julkaissut useita kirjoja poliittisista aiheista sekä AD/HD:stä. Hartmann on New York Times -lehden bestseller-listalla ja hänen kirjojaan on käännetty 17 kielelle.
Tausta
Hartmann syntyi Grand Rapidsissa, Michiganissa vuonna 1951 ja kasvoi läheisessä Lansingin kaupungissa. Hänen isänsä oli vankka republikaani ja ateisti, kun taas hänen äitinsä oli kristillinen. Hän on isänsä puolelta norjalaista sukua. Hartmann oli jo nuorena kiinnostunut politiikasta ja hän osallistui Barry Goldwaterin kampanjaan vuoden 1964 presidentinvaaleissa vain 13-vuotiaana. Hän opiskeli 1960-luvun lopulla Michiganin osavaltionyliopistossa, missä hän toimi paikallisen countrymusiikkia soittavan radioaseman osa-aikaisena kuuluttajana sekä osallistui Vietnamin sodan vastaisiin mielenosoituksiin.
Hartmann jätti yliopisto-opintonsa kesken ja siirtyi opiskelemaan uskomuslääketiedettä, jossa hän suoritti tohtorintutkinnon homeopatiasta. Lisäksi hän on lisensioitu neurolingvistisen ohjelmoinnin harjoittaja sekä listattu psykoterapeutti Vermontin osavaltiossa. Hän toimi yrittäjänä 1970-luvun alusta vuoteen 1996. Tänä aikana hän perusti useita yrityksiä, jotka toimivat luontaistuotemyynnin, lastenhoidon, matkailun, mainonnan ja koulutuksen aloilla. Innoituksen voittoa tavoittelemattoman lasten käyttäytymishäiriöiden hoitoon tarkoitetun yrityksen New England Salem Children's Village perustamiseen hän sai saksalaiselta humanitaariselta Salem International -järjestöltä.
Poliittisilta näkemyksiltään Hartmannia pidetään yleensä edistysmielisenä tai liberaalina, vaikka itse hän katsoo kuuluvansa radikaaliin keskustaan.
Radio- ja TV-ura
right|thumb|Thom Hartmann juontamassa radio-ohjelmaansa The Thom Hartmann Show. Hartmann aloitti uransa radiossa vuonna 1968 Lansingissa paikallisten musiikkikanavien DJ:nä ja jatkoi tehtäviä opintojensa ja yritystoiminnan ohella osa-aikaisesti Michiganissa vuosikymmenen ajan. Hartmann palasi radioon vuonna 2003, jolloin hän aloitti oman ohjelmansa paikallisella kanavalla Vermontissa. Kuukautta myöhemmin hän sai ohjelmalleen lähetysajan valtakunnallisessa radioverkossa. Vuonna 2007 Air America siirsi Hartmannin ohjelman Al Frankenin ohjelmapaikalle useimmilla asemilla. Jotkin asemat, kuten The Quake San Franciscossa, olivat jo aikaisemmin vaihtaneet Al Frankenin Hartmanniin, josta on Talkers Magazinen mukaan nykyisin tullut Yhdysvaltain tärkein liberaali radioisäntä. Lokakuussa 2010 hänen ohjelmaansa kuultiin 72 paikallisella radioasemalla 33 Yhdysvaltain osavaltiossa sekä kahdella satelliittiasemalla. Useat television kaapelikanavat Yhdysvalloissa sekä ghanalainen Radio Bulsa lähettävät hänen ohjelmaansa. Ohjelman jakeluyhtiön Dial Globalin mukaan The Thom Hartmann Show on Yhdysvaltain suosituin poliittisesti edistysmielinen radion talk show. Talkers Magazine arvioi ohjelmalla olevan viikoittain 2,75 miljoonaa yksittäistä kuuntelijaa.
Hartmannin ohjelmassa käy usein vierailijoita keskustelemassa erilaisista poliittisista ja yhteiskunnallisista aiheista. Jotkut heistä ovat Hartmannin tavoin edistysmielisiä, mutta enemmistö heistä on konservatiiveja tai libertaareja ja he edustavat päinvastaisia kantoja. Tällöin seurauksena on useimmiten kiivas väittely. Ohjelmalla on neljä vakiovierasta (mm. Bernie Sanders), jotka kannattavat Hartmannin näkemyksiä. Tyypilliseen radion keskusteluohjelmien tapaan Hartmann ottaa myös vastaan puheluita kuuntelijoilta. Hän lopettaa jokaisen lähetyksen fraasiin "Aktivismi alkaa sinusta, demokratia alkaa sinusta. Lähde mukaan, ole aktiivinen. Sinä olet avainsana!"
Television puolella Hartmann tuottaa päivittäistä puolituntista ohjelmaa The Big Picture with Thom Hartmann, joka näkyy maailmanlaajuisesti venäläisellä RT-uutiskanavalla.
Yhdysvaltain perustuslaki ja demokratia
Hartmann on käsitellyt Yhdysvaltain perustuslakia ja sen soveltamista useissa teoksistaan. Hän pyrkii tulkitsemaan perustuslain alkuperäisiä tarkoituksia ja pitää niitä oikeana ohjenuorana poliittisille päätöksille. Kirjassaan Unequal Protection: The Rise of Corporate Dominance and the Theft of Human Rights Hartmann katsoi, että Yhdysvaltain korkein oikeus ei itse asiassa myöntänyt vuonna 1886 yrityksille oikeutta yksityishenkilön asemaan, vaan tämä siitä lähtien sovellettu käytäntö on perustunut pöytäkirjan väärään tulkintaan. Hänen mukaansa käytäntö rikkoo perustuslakia vastaan, sillä siinä nimenomaisesti erotettiin yksityishenkilöt yrityksistä kansalaisten suojelemiseksi niiden mielivallalta. Hartmann on lisäksi vaatinut kirkon ja valtion erottamista toisistaan, koska perustuslain laatijat varoittivat Yhdysvaltoja tulemisesta kristilliseksi valtioksi. Hän katsoo, että Yhdysvaltain presidentinvaalit 2000 sekä 2004 voitettiin vilpillisin keinoin ja hän on syyttänyt George W. Bushin hallintoa demokratian sekä ihmisoikeuksien heikentämisestä.
Talous ja keskiluokan säilyminen
Hartmann on kritisoinut voimakkaasti globalisaation vaikutuksia Yhdysvaltain talouteen. Hän väittää, että Ronald Reaganin presidenttikaudella aloitetut uudistukset ovat johtaneet yhdysvaltalaisten yritysten joutumiseen ulkomaisten suuryritysten omistukseen, minkä vuoksi teollisuuden työpaikat ovat monilta osin siirtyneet Aasiaan ja muihin halvan työvoiman maihin. Lisäksi USA on muuttunut teollisuustuotteiden viejämaasta jalostettujen ja valmiiden tuotteiden tuojamaaksi, minkä seurauksena maalla on esimerkiksi massiivinen kauppataseen alijäämä Kiinan kanssa. Hartmannin mukaan tilanne johtaa amerikkalaisen keskiluokan heikentymiseen, vaikka juuri keskiluokan merkitys on Yhdysvaltojen demokratian säilymisen kannalta kriittinen. Tämän näkökulman hän toi esille erityisesti vuoden 2006 kirjassaan Screwed: The Undeclared War Against The Middle Class and What We Can Do About It. Eräs teoksen keskeisimmistä väitteistä on se, että median deregulaatio johtaa yritysjohtoisen viestinnän kasvuun, minkä avulla yleisön mielipide saadaan yksityistämisen kannalle – mikä puolestaan johtaa keskiluokan katoamiseen.
John F. Kennedyn murha
Yhdessä Shug Knightin kanssa kirjoittamassaan kirjassa Don't Get it Tangled and Twisted Hartmann esitti näkymyksen, jonka mukaan presidentti John F. Kennedyn murha oli seurausta kolmen mafian ”kummisedän” salaliitosta. Heidän väitteensä mukaan murha ajoitettiin Yhdysvaltojen tukeman Kuuban Fidel Castroa vastaan suunnatun vallakaappaushankkeen yhteyteen, jolloin murhaajien jäljet katoaisivat suunnitelman peittelyoperaation vuoksi. Gore Vidal, presidentin henkilökohtainen ystävä, lausui omaelämäkerrassaan Point To Point Navigation Hartmannille kiitoksen murhan ”selvittämisestä”.
Hengellisyys
Hartmann on ollut kiinnostunut hengellisyydestä erityisesti Salem International -järjestön perustajan, saksalaisen Gottfried Müllerin vaikutuksesta. Teoksessaan The Profet's Way: Guide to Living in the Now Hartmann jakoi maailman kulttuurit vanhempiin ja uudempiin kulttuureihin, joista vanhempia kulttuureita edustavat etenkin metsästäjä-keräilijä-kulttuurit, kun taas maatalousyhteiskunnat sekä niitä seuranneet teollisuusyhteiskunnat edustavat nuorempia kulttuureita. Nuoremmat kulttuurit ovat hänen mukaansa menettäneet yhteyden alkuperäiseen hengellisyyteensä, johon kuuluivat olennaisella tavalla ympäristön kunnioittaminen sekä hetkessä eläminen. Hartmann katsoo, että vapaa, onnellinen ja kestävä eläminen edellyttää paluuta yhteyteen maailman ja luonnon kanssa. Nuorempia kulttuureita eli modernia sivilisaatiota hän arvostelee niihin kuuluvan alistamisen, väkivallan ja tuhoamisen ihannoinnin vuoksi.
Tarkkaavaisuus- ja ylivilkkaushäiriö
Useimmat Hartmannin kirjoista liittyvät tarkkaavaisuus- ja ylivilkkaushäiriöön (AD/HD). Siihen liittyen hän kehitti vuonna 1978 (julkaistu ensimmäisen kerran vuonna 1992) nykyisin tunnetuksi tulleen ”metsästäjä vs. viljelijä” -teorian, jonka mukaan AD/HD on metsästäjäkulttuureille ominainen evoluution tuottama adaptaatio. Sen ansiosta yksilöt voivat erittäin nopeasti siirtää huomionsa kohdetta ja ylläpitää useita ajatusjuoksuja yhtäaikaisesti. Kyseinen adaptaatio aiheuttaa kuitenkin ongelmia, kun yksilöt joutuvat toimimaan ”viljelykulttuureissa”, joissa korostuvat suunnittelu, ennustettavuus, järjestelmällisyys ja toistuvat suoritukset. Scientific American nimitti Hartmannin ensimmäistä aihetta koskenutta kirjaa, Attention Deficit Disorder: a Different Perception, ”innovatiiviseksi ja tuoreeksi”.
Ympäristökysymykset, öljyhuippu ja yhteiskunnallinen romahdus
Hartmannin tunnetuin kirja, The Last Hours of Ancient Sunlight vuodelta 1997 (uudistettu painos vuodelta 2004), käsittelee ihmiskunnan tulevaisuutta uhkaavia ympäristökysymyksiä. Hartmann käy läpi useita talouskasvusta seuranneita ongelmia, kuten ilmastonmuutos, vesivarantojen ehtyminen, viljelymaiden eroosio, saastuminen ja metsien tuhoutuminen. Lisäksi hän erittelee yhteiskunnallisia tekijöitä, jotka entisestään pahentavat tilannetta, kuten yritysten ylivalta yhdysvaltalaisessa politiikassa ja television lamaannuttava vaikutus. Suurimmaksi ongelmaksi hän kuitenkin nostaa öljyhuippua ja fossiilisten polttoaineiden hupenemista seuraavan energiakriisin, mihin myös muinaisen auringonvalon loppumista tarkoittava kirjan nimi viittaa. Hän ennusti kirjassaan, että maailmantalous ajautuu maaöljyn hinnan nousun seurauksena kriisiin 2000-luvun ensimmäisellä vuosikymmenellä. Hartmann pitää tilanteen todennäköisenä seurauksena yhteiskunnallista romahdusta. Hän ei usko, että paraskaan teknologinen ratkaisu olisi riittävän hyvä, koska modernit kulttuurit kuitenkin kuluttaisivat kaiken hyödyn nopeasti loppuun, jolloin tilanne olisi pian taas uudelleen sama. Hartmann palaa kirjassa monelta osin hengellisyyden teemaan ja esittää, että ainoa toimiva ratkaisu olisi yhteiskunnallinen uudistaminen palaamalla vanhempien kulttuureiden arvoihin, joihin kuuluu muun muassa kasvun välttäminen.
Huomionosoituksia ja muita esiintymisiä
Hartmann on julkaissut yli kaksikymmentä kirjaa, joista tunnetuin ja kriitikoiden eniten arvostama on The Last Hours of Ancient Sunlight vuodelta 1997. Luettuaan kirjan 14. dalai-lama kutsui vuonna 1999 Hartmannin luokseen viikoksi asuinpaikkaansa Dharamsalaan. Hänen hengellisyyttä käsittelevä kirjansa The Profet's Way puolestaan tuotti Hartmanille vuonna 1998 kutsun paavi Johannes Paavali II:n vastaanotolle.
Leonardo DiCaprio teki internet-elokuvan Global Warning Hartmannin kirjan The Last Hours of Ancient Sunlight innostamana. Hartmann esiintyi DiCaprion tuottamassa dokumentissa Yhdestoista hetki, kuten myös dokumenttielokuvissa Dalai Lama Renaissance (yhdessä Harrison Fordin kanssa) ja Crude Impact.
Szolnok
Szolnok [] on Jász-Nagykun-Szolnokin läänin pääkaupunki Unkarin keskiosassa. Kaupungin pinta-ala on 187,24 neliökilometriä ja väkiluku 74 885 (2009).
Szolnokia asuttivat sen varhaisen historian aikana muiden muassa skyytit, keltit ja avaarit. Unkarilaiset asettuivat alueelle 900-luvulla. Vanhin säilynyt kirjallinen maininta kaupungista on vuodelta 1075. Vuoteen 1685 asti kaupunki oli ottomaanien hallinnassa. Kaupunki tuhoutui Ferenc II Rákóczin johtaman vallankumouksen yhteydessä 1700-luvun alussa, mutta rakennettiin myöhemmin uudelleen. Szolnokista on ollut vuodesta 1847 lähtien rautatieyhteys Pestiin.
Ystävyyskaupungit
Szolnokin ystävyyskaupunkeja ovat:
Lähde:
Espanjan joululotto
Espanjan joululotto  on joulukuun 22. päivänä suoritettava lottoarvonta. Se on Espanjan suosituin ja maailman suurin lottoarvonta. Nykyään suurin osa arvoista myydään internetissä, mutta sitä voi pelata myös kioskeissa. Joululoton päävoittoa kutsutaan nimellä El Gordo (paksukainen espanjaksi) ja sen arvo on lähes 700 miljoonaa euroa. Lottoarvonta suoritetaan Madridin Teatro Real -teatterissa, jossa lapset laulavat lottonumerot suorassa lähetyksessä. Yksi lottoarpa maksaa 20 euroa ja kymmenen arpaa sisältävä kokonainen sarja näin ollen 200 euroa. Tämän takia onkin tyypillistä pelata joululottoa porukoissa.
Boeing P-12
pienoiskuva|Boeing P-12 pienoiskuva|Boeing P-12E pienoiskuva|Boeing F4B Boeing P-12 oli yhdysvaltalainen kaksitasoinen hävittäjälentokone. Boeing Aircraft Company toimitti 1929–1932 Yhdysvaltojen armeijan ilmajoukoille (USAAC) 366 kappaletta P-12:ta. Myös Yhdysvaltain laivasto käytti konetta tyyppinimellä F4B.
Boeing kehitti P-12:sta omalla kustannuksellaan Model 89 -koneen, joka lensi ensilentonsa Yhdysvaltain laivaston koekeskuksessa Anacostiassa, Marylandissa 7. elokuuta 1928. Boeing käytti XP-9-koemallista saamiaan kokemuksia kehittäessään puolikantavalla kokometallirungolla varustetun P-12:n (Boeing Model 218), joka testattiin XP-925-mallinimellä, ja kehittelyn tuloksena USAAC tilasi sitä 135 kappaletta P-12-E ja -F -malleina.
Jari Pullinen
Jari Pullinen (nyk. Jari Erik Fleischer) (s. 1958 Tampere) eli Kiduttaja-Pullinen on suomalainen huumerikollinen. Lempinimensä hän sai 1980-luvulla Tampereella, jossa Pullinen aloitti liigansa kanssa velkojen perintää. Pullisen liiga oli tunnettu raaoista perintätavoista. Myöhemmin Pullisen liiga toimi Ruotsissa, jossa Pullinen johti hyvin väkivaltaisesti huumeliigaansa. Pullinen uhkaili ja pahoinpiteli liigan muita jäseniä pakottaakseen heidät mukaan ryöstöihin. Pullinen tuomittiin teoistaan 13 vuoden vankeusrangaistukseen.
Pullinen vapautui Kestilän varavankilasta vuonna 1994. Hän jäi huumeliigansa kanssa samana vuonna kiinni amfetamiinin ja heroiinin salakuljettamisesta Amsterdamista Suomeen. Kesäkuussa 1995 Pullisen huumeliigan jäseniä tuomittiin Helsingin käräjäoikeudessa pitkiin vankeusrangaistuksiin. Pullinen ja Jan Anton Raittila saivat pisimmät tuomiot, 12 vuotta vankeutta. Kysymyksessä on toistaiseksi Suomen rikoshistorian pisimmät huumetuomiot.
Kesäkuussa 2004 Pulliselle luettiin Tampereen käräjäoikeudessa syyte murhayrityksestä. Syyttäjän mukaan Pullinen tarjosi 25-vuotiaalle pirkkalalaismiehelle suojelua velkojaa vastaan ja suunnitteli velkojan murhahankkeen.
Blitz (Oslo)
pienoiskuva|200px|Blitz vuonna 2006. Blitz on Oslossa St. Hanshaugenin kaupunginosassa sijaitseva anarkistinen kahvila ja toimintakeskus. Se perustettiin vuonna 1981, kun joukko nuoria oli vallannut talon Skippergatanilla Oslon keskustassa, ja he siirtyivät seuraavana vuonna tyhjillään olevaan kiinteistöön Pilestredetin varrella. Myöhemmin talonvaltaajat ja Oslon kaupunki tekivät talosta vuokrasopimuksen. Blitz on tullut tunnetuksi radikaalien piirien kokoontumispaikkana ja sitä vastaan on kohdistunut äärioikeistolaisia hyökkäyksiä.
Only a Woman
Only a Woman on Judy Mowattin studioalbumi vuodelta 1982. Soololevyjen lisäksi Mowatt tunnetaan myös Bob Marley & The Wailers -yhtyeen taustalaulutriosta I-Threes. Trion toinen jäsen Marcia Griffiths on myös mukana tällä levyllä. Levy on Mowattin itsensä tuottama ja se on ilmestynyt Shanachie Recordsin kustantamana.
Levy on äänitetty studioissa nimeltään Channel One Studio, Aquarius ja Tuff Gong. Äänittäjinä ovat toimineet Barnibas, Steven Stewart, Christopher Daley, Mervin Williams, Errol Brown ja George Anglin. Harppu on lisätty äänitteeseen Los Angelesissa Present Time Recorders -studiossa. Miksauksen on tehnyt Errol Brown Tuff Gong Recordsissa. Kappaleen "King of Kings" miksauksessa ovat avustaneet Steve Golding ja Sangie Davis.
Masteroinnin on tehnyt Gladys Hopkowitz New Yorkissa Sound Techique -studiossa.
Kokoonpano
Alla mainituista muusikoista osa kuuluu yhtyeeseen One Vibe Band:
Taustalauluyhtye Light of Love:
Taustalaulajina ovat myös Steve Golding, Sangie Davis, Dalton Brownie, Marcia Griffiths, Pam Hall ja Judy Mowatt.
Alla kappaleiden yhteydessä on mainittu lisää yksittäisiä muusikoita.
Glibenklamidi
Glibenklamidi eli glyburidi (C23H28SN3ClO59) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon.
Ominaisuudet ja käyttö
Huoneenlämpötilassa glibenklamidi on kiteistä ainetta. Yhdiste on veteen liukenematonta, mutta liukenee useisiin orgaanisiin liuottimiin. Glibenklamidi vaikuttaa sitoutumalla ATP-herkkiin kaliumkanaviin. Tämä lisää insuliinin eritystä haiman β-soluista ja johtaa verensokerin laskuun. Glibenklamidi on suhteellisen pitkävaikutteinen lääke, jota käytetään aikuistyypin diabeteksen hoidossa. Glibenklamidi metaboloituu maksassa inaktiivisiksi tuotteiksi. Aine tuli markkinoille vuonna 1969. Glibenklamidia voidaan käyttää yhdistelmähoitona metformiinin kanssa.
Haittavaikutukset
Glibenklamidin haittavaikutukset ovat yleensä lieviä. Vakavin haittavaikutus on liian alhainen verensokeritaso. Muita mahdollisia haittavaikutuksia ovat huonovointisuus, ripuli, oksentelu ja allergiset oireet kuten ihottuma.
Valmistus
Glibenklamidin synteesin ensimmäisessä vaiheessa 2-metoksi-5-klooribentsoyylikloridi reagoi fenetyyliamiinin kanssa muodostaen amiinin. Tämä yhdiste reagoi klooririkkihapon ja ammoniakin kanssa muodostaen sulfonamidin, joka reagoi viimeisessä vaiheessa sykloheksyyli-isosyanaatin kanssa.
Llorenç Serra Ferrer
Llorenç Serra Ferrer (s. 4. maaliskuuta 1953) on espanjalainen jalkapallovalmentaja. Kesästä 2010 lähtien hän on toiminut RCD Mallorcan pääomistajana.
Ura
Vaatimattoman pelaajauransa jälkeen Serra Ferrer aloitti valmennusuransa UD Poblensen päävalmentajana Segunda División B:ssä. 1985 hän siirtyi RCD Mallorcan päävalmentajaksi nousten kahdeksan kauden aikana tunnetuksi Espanjassa.
1993 hän siirtyi Real Betis Balompién päävalmentajaksi nostaen seuran pääsarjaan heti ensimmäisellä kaudellaan ja upeasti kolmanneksi kaudella 1994–1995. 1997 Serra Ferrer siirtyi FC Barcelonan organisaatioon juniorijoukkueen valmentajaksi. Louis van Gaalin jätettyä Barcan kesällä 2000 Serra Ferreristä tuli seuran päävalmentaja. Pesti jäi yhden kauden mittaiseksi Barcan jäätyä liigassa neljänneksi.
Serra Ferrer oli jonkin aikaa ilman seuraa kunnes palasi Barcan nuorisojoukkueen peräsimeen. 2004 hän palasi jälleen Real Betisiin, jonka hän luotsasi Copa del Reyn voittoon 2005. Serra Ferrerin johdolla Betis selvisi ensi kertaa seuran historiassa Mestarien liigaan.
Kesällä 2006 hän siirtyi Kreikkaan AEK Ateenan päävalmentajaksi. AEK:ssa Serra Ferrer on suosittu ja kunnioitettu valmentaja, joka on nostanut useita nuoria lahjakkuuksia ykkösjoukkueeseen.
13. helmikuuta kreikkalaismediat uutisoivat Serra Ferrerin potkuista AEK:sta seuran hävittyä kaksi ottelua putkeen ja pudottua liigassa kolmanneksi neljän pisteen päähän Panathinaikoksesta. Serra Ferrerin tehtäviä hoitaa 13.2. pelattavassa UEFA Cupin ottelussa Getafea vastaan kakkosvalmentajana toiminut Nikos Kostenoglou.
Kesäkuussa 2010 Serra Ferrerin johtama ryhmittymä osti talousvaikeuksissa kärsivän La Liga -seura RCD Mallorcan.
Meriitit valmentajana
Rob Dukes
Rob Dukes (s. 8. maaliskuuta 1968) on yhdysvaltalainen metallimuusikko. Hänet tunnetaan parhaiten thrash metal -yhtye Exoduksen laulajana vuosilta 2004–2013.
Angela Daigle-Bowen
Angela Daigle-Bowen (s. 28. toukokuuta 1976) on yhdysvaltalainen pikajuoksija.
Daigle-Bowen voitti 2005 maansa sisäratojen mestaruuden 60 metrin juoksussa. Samana vuonna hän oli Yhdysvaltain 4 x 100 metrin viestijuoksujoukkueessa Helsingin MM-kisoissa, joissa joukkue voitti maailmanmestaruuden.
Kissan rokotuspäivä
thumb|right thumb|Kissa eläinlääkärissä. Kissan rokotuspäivä on kampanja, jonka on luonut MSD Animal Health. Sen tarkoituksena on lisätä niin kissan omistajien kuin eläinlääkäreidenkin tietosuutta kissojen rokottamisen tarpeellisuudesta. Kissan rokotuspäivä päättää kansainvälisen eläinten viikon, jota vietetään joka vuosi 4.–10. lokakuuta. Ensimmäistä valtakunnallista kissan rokotuspäivää vietettiin 10. lokakuuta 2012.
Kissojen rokotustarve
Suomessa on kissoja virallisen arvion mukaan noin 700 000. Suurin osa kissoista rokotetaan vain kerran elämässä, kun ne ovat pentuja. Jotta kissalla olisi riittävä turva yleisimpiä tarttuvia tauteja vastaan tarvitaan kuitenkin säännöllisiä rokotuksia.
Kissoja rokottamalla pystytään tehokkaasti ennalta ehkäisemään kissojen vaarallisia tartuntatauteja, jotka saattavat aiheuttaa vakavia sairastumisia ja kuolemantapauksia sekä uhata eläinperäistä elintarviketuotantoa. Kissojen rokottaminen suojaa myös ihmistä niiltä taudeilta (zoonoosit), jotka voivat tarttua kissasta ihmiseen, kuten vesikauhulta.
Kissoja rokotetaan kissaruttoa, raivotautia, kissan kalikivirusta (FCV) ja kissan rinotrakeiittivirusta (FHV) vastaan. Kansainvälinen suositus on rokottaa kaikki kissat kissaruttoa ja kissaflunssia vastaan. Tarpeen mukaan voidaan myös rokottaa muita tauteja, kuten esim. raivotautia vastaan. Ulkokissojen rokottaminen raivotautia vastaan suojaa myös ihmistä mahdollisessa epidemiatilanteessa.
Rokottamisen ansiosta kissanpennut voivat turvallisesti tutustua ympäristöönsä vailla pelkoa yleisestä ja usein pennun menehtymiseen johtavasta kissarutosta. Kissarutto on todellinen uhka ja paikallisia tautitapauksia esiintyy vuosittain. Kissojen säännöllinen tehosterokottaminen ylläpitää suojaa.
Rokotesuoja varmistetaan antamalla kissalle tehosterokotuksia rokotekohtaisten ohjeiden mukaisesti. Ennalta ehkäisevän rokottamisen ja sisäloishäätöjen lisäksi on huolehdittava muista kissan hyvinvointiin vaikuttavista tekijöistä (esim. tasapainoinen ravitsemus), jotta kissan elimistön puolustusjärjestelmä toimisi parhaalla mahdollisella tavalla.
Varatilintarkastaja
Varatilintarkastaja on Tilintarkastajan varamies. Varatilintarkastajia voi olla yksi tai useampia.
Suomen tilintarkastuslain mukaan kirjanpitovelvolliselle yhteisölle on valittava ainakin yksi varatilintarkastaja, jos yhteisölle on valittu vain yksi tilintarkastaja eikä tämä ole tilintarkastusyhteisö. Jos tilintarkastajaa ei valita, silloin ei tarvita varatilintarkastajaakaan.
Osakeyhtiön varatilintarkastajista voidaan määrätä tarkemmin yhtiöjärjestyksessä, jolloin valinnassa noudatetaan yhtiöjärjestyksen määräyksiä. Osakeyhtiön varatilintarkastajat valitaan tavallisesti yhtiökokouksessa. Yhtiöjärjestyksellä voidaan kuitenkin määrätä, että esimerkiksi hallitus valitsee varatilintarkastajan. Kaikkia tilintarkastajia ei voida kuitenkaan valita muussa järjestyksessä kuin yhtiökokouksessa.
HMS Kent (D12)
HMS Kent (viirinumero D12) oli Britannian kuninkaallisen laivaston County-luokan hävittäjä.
Palvelus
Alus poistettiin palveluksesta 1980 ja oli sen jälkeen Portsmouthissa majoitusaluksena. Falklandin sodan syttyessä aluksen palvelukseen palauttamista mietittiin, mutta kahden vuoden heikko ylläpito esti sen. Aluksesta tehtiin 1984 merikadettien koululaiva ja poistettiin tehtävästä 1987, minkä jälkeen se oli varastona alusluettosta poistamiseen saakka 1993. Alus myytiin 1998 ja hinattiin Intiaan romutettavaksi.
Martti Puhakka
Martti Olavi Puhakka (s. 1. toukokuuta 1935 Jääski) on suomalainen maatalous- ja metsätieteiden kandidaatti ja eläköitynyt yritysjohtaja, joka on saanut maanviljelysneuvoksen arvonimen.
Puhakan vanhemmat olivat maanviljelijä, koneasentaja Oiva Martti Puhakka ja nuorisoseuraneuvoja Aune Parikka. Hänen puolisonsa vuodesta 1960 on matkailusihteeri Ritva Anneli Pietilä. Puhakka tuli ylioppilaaksi Tampereen klassillisesta lyseosta 1956 ja valmistui maatalous- ja metsätieteiden kandidaatiksi Helsingin yliopistosta 1961, maisteri hänestä tuli 1965. Puhakka oli Hämeen–Uudenmaan Meijeriliiton teknillinen neuvoja 1962–1967 ja 1969–1972, Valion Turengin UHT-tehtaan isännöitsijä 1967–1969 ja Kainuun Osuusmeijerin teknillinen johtaja 1973–1974 ja toimitusjohtaja 1974–1990. Hänellä oli työuransa aikana myös useita luottamustehtäviä. Maanviljelysneuvoksen arvonimen Puhakka sai 1987.
Betty Garrett
pienoiskuva|Betty Garrett vuonna 1950. Betty Garrett (23. toukokuuta 1919 – 12. helmikuuta 2011) oli yhdysvaltalainen näyttelijä ja tanssija. Hän voitti Golden Globen vuonna 1975 ja oli Emmy-ehdokkaana vuonna 2003.
Garrett syntyi Saint Josephissa, Missourissa ja valmistui The Annie Wright Schoolista Tacomassa, Washingtonissa. Hän nousi maineeseen musikaalielokuvan ”kultaisella ajalla”, mutta hänet muistetaan myös 1970-luvun tilannekomedioista Perhe on pahin ja Laverne & Shirley. Jälkimmäisessä hän esiintyi, kunnes sarja lopetettiin vuonna 1982.
Toisin kuin puolisonsa Larry Parks, Betty Garrett ei koskaan joutunut Hollywoodin mustalle listalle. Hänellä on kaksi poikaa, ja hän on Jeff Bridgesin kummitäti. Hän jäi leskeksi 13. huhtikuuta 1975 ja sai 23. toukokuuta 2003 oman tähtensä Hollywood Walk of Famelle.
Garrett teki myöhäisellä urallaan vierailevia esiintymisiä lukuisissa sarjoissa, ja vielä 2000-luvun puolella hänet nähtiin muun muassa Tohtori Beckerissä vuonna 2003 ja Greyn anatomiassa vuonna 2006. Hän kuoli 91-vuotiaana 12. helmikuuta 2011.
S/S Luna
S/S Luna oli vuonna 1905 Fredrikstadissa Norjassa rakennettu höyrylaiva. Sen omisti Stockholms Ångfartygs Rederi AB, ja kolme vuotta myöhemmin se myytiin Stockholms Rederi Svealle.
Aluksen tuhoutuminen
Luna lähti Mäntyluodon satamasta 6. joulukuuta kohti Ruotsia Sundsvallin ja Tukholman kaupunkeja, rahtinaan 600 tonnia venäläisiä munia ja kappaletavaraa. Aluksen ajaessa avomerelle sitä vastaan tuli Tukholmasta saapuva S/S Everilda. Lunalla kuultiin iso pamaus, ja laivalla käsitettiin nopeasti, että Everilda oli ajanut miinaan. Luna lähti täydellä höyryllä auttamaan Everildan meressä olevaa miehistöä, ja kun alus ehti paikalle, oli Everilda jo vajonnut pinnan alle.
Lunan pelastusveneet laskettiin mereen, ja ne alkoivat poimia Everildan miehistöä aalloista. Vain kuusi henkilöä saatiin pelastettua, sillä suurin osa Everildan miehistöstä menehtyi kylmässä meressä nopeasti. Viisi pelastusveneisiin nostetuista vietiin laivan salonkiin lämpiämään. Kuudes pelastetuista näytti kuolleelta, ja hänet jätettiin pelastusveneeseen. Yhtäkkiä kuului kaksi valtaisaa räjähdystä: Luna oli osunut miinaan, ja se alkoi upota välittömästi. Pelastusveneet olivat edelleen valmiina, ja Lunan miehistö pääsi nopeasti niihin. Alus upposi niin nopeasti, ettei Lunan miehistöllä ollut aikaa pelastaa salongissa olevia Everildan miehistön jäseniä. Alus upposi alle kahdessa minuutissa Everildan viereen. Aikaisemmin Everildalta pelastusveneeseen poimittu, kuolleeksi luultu kuudes pelastettu olikin hengissä ja täten ainoa Everildalta selvinnyt. Paikalle saapui höyryhinaaja, joka hinasi pelastusveneissä olleet Mäntyluotoon. Seuraavana päivänä vielä kolmaskin ruotsalaislaiva, S/S Norra Sverige ajoi samoihin miinoihin ja tuhoutui miehistöineen.
Rauman merimuseon pihalla on nähtävillä Lunan varapotkuri.
Pitkäpaasi
Pitkäpaasi on Virolahden ulkosaari Suomenlahdella luovutetun Karjalan puolella, noin kuusi kilometriä nykyisen Venäjän rajan takana.
Myöhemmän kylän muodostanut Pitkäpaaden saariryhmä Paation kaakkoispuolella koostuu lounaisesta Kotisaaresta eli Pitkäpaadesta sekä koillisesta Essaaresta, joiden väliin jää luonnonsatama.
Pitkäpaasi oli pitkään Virolahden ainoa asuttu saari. Ensimmäinen tunnettu asukas on Jaakko Henrikinpoika (1543), josta polveutuu Virolahden Hanskin suku, Haapasaaren Tuomala/Warma –suku  sekä mahdollisesti Seiskarin ja Suursaaren Hanski-suvut. Jaakko Henrikinpojan jälkeläisestä Tuomas Henrikinpojasta polveutuu Pitkäpaaden myöhempi asutus.
Myöhemmin saarella toimi luotsiasema. Korkeimmillaan Pitkäpaaden asukasluku oli vuonna 1915. Silloin asukkaita oli vähän yli 400.
Suomen merimuseon omistama Colin Archerin suunnittelema luotsikutteri Pitkäpaasi on saanut nimensä Pitkäpaaden luotsiaseman mukaan.
Vuonna 1951 perustettu Pitkäpaasi-Seura on julkaissut Itäviitta-vuosikirjaa vuodesta 1955 asti, sekä teoksen Pitkäpaasi ennen vanhaan (Jaakko Korjus. Pitkäpaasi-Seura ry, Hämeenlinna 1992.)
Vierailijoita
Kuningas Kustaa Vaasa joutui huonojen purjehdussäiden vuoksi majailemaan laivastoineen Pitkäpaadessa 18. - 27. syyskuuta 1555 oltuaan matkalla Tukholmasta Viipuriin.
Sodan aikana 26. toukokuuta 1790 kuningas Kustaa III adjutantteineen astui maihin Pitkäpaadelle ja myöhemmin vielä uudelleen 31. toukokuuta.
Aiheesta muualla
60.46542°N, 27.85906°W
Ismail Omar Guelleh
Ismail Omar Guelleh (s. 27. marraskuuta 1947) on Djiboutin nykyinen ja toinen presidentti. Hän seurasi vuonna 1999 virassa setäänsä, presidentti Hassan Gouled Aptidonia, joka oli suositellut häntä seuraajakseen. . Hänet valittiin toiselle kuusivuotiskaudelleen 8. huhtikuuta 2005. Ainoana ehdokkaana Guelleh sai 100 % äänistä.
Kolmannelle kaudelle hänet valittiin 2011, ja tällä kertaa vastaehdokas Mohamed Warsama Ragueh sai 19% äänistä. Kolmas kausi oli mahdollinen vasta perustuslain muutoksen jälkeen. Guelleh ilmoitti tuolloin, että ei pyri neljännelle kaudelle.
Vuoden 2016 vaaleissa Guelleh sai 87% äänistä. Kolme oppositiopuoluetta boikotoi vaaleja, ja myös ihmisoikeusjärjestöt arvostelivat niiden rehellisyyttä. Viidennelle kaudelle valinta toi noin 98% äänistä. Ainoa vastaehdokas oli uusi pelaaja politiikassa, pääoppositiopuolueet boikotoivat jälleen vaaleja. Nykyisessä perustuslaissa oleva 75 vuoden ikäraja lähestyy, joten tätä kautta pidetään jäälleen Gullehin viimeisenä.
Lasten Eurovision laulukilpailu 2006
Lasten Eurovision laulukilpailu 2006 järjestettiin 2. joulukuuta 2006 Bukarestissa Romaniassa. Kilpailun juonsi Andreea Marin Bănică. Kilpailuun osallistui 15 maata sekä kolme uutta maata Portugali, Serbia ja Ukraina. Kilpailun voittivat Venäjän Marija ja Anastasija Tolmatšova kappaleellaan Vesenniy Jazz.
Iso-Britannia, Latvia, Norja, Serbia ja Montenegro ja Tanska eivät osallistuneet tänä vuonna.
Osallistujamaat
15 maata osallistui vuoden 2006 kilpailuun.
Puteaux
Verotulot etenkin La Défensen alueen yrityksistä tekevät Puteaux’sta yhden Ranskan vauraimmista kunnista. 1900-luvun alussa kunnan taloutta hallitsi autotehdas De Dion-Bouton sekä sen jälkeen monet puolustusteollisuuden tuotantolaitokset.
Uffingtonin valkoinen hevonen
Uffingtonin valkoinen hevonen on liitukiveen White Horse Hill -nimisen kukkulan rinteelle tehty hevosta esittävä geoglyfi. Hahmo on ajoitettu 1400–600-luvulle ennen ajanlaskun alkua, eli sillä on ikää noin 3 000 vuotta. Hahmon alkuperäistä tarkoitusta ei tunneta. Sillä on saattanut olla esimerkiksi jonkinlainen uskonnollinen merkitys. Hahmoa ylläpidetään edelleen pitkän perinteen mukaisesti vuosittain tehtävissä kunnostustöissä, joita ilman hahmo peittyisi ajan kanssa.
Kohde
thumb|vasen|Hevosen ääriviivat. thumb|vasen|Hevosen ääriviivojen uraa. Uffingtonin valkoinen hevonen sijaitsee Englannin Oxfordshiressä Uffingtonin kunnassa White Horse Hill -nimisellä kukkulalla hieman alle 200 metriä Uffingtonin linnasta koilliseen. Kukkulan länsirinteelle suurin piirtein kolmenkymmenen asteen kulmaan tehdyllä hevosta esittävällä teoksella on pituutta 111 metriä ja korkeutta 40 metriä. Hevosen päässä on niin sanottu nokka, joka on saanut nykyisen muotonsa ajan kanssa. Hevoshahmon ruumis on sulava ja sen jalat ovat lyhyet. Häntä on huomattavan pitkä. Hevosen valkoiset ääriviivat on kaivettu kukkulan liitukiveen. Kaivannot on sitten täytetty kalkkikivimurskalla. Teos katoaisi ilman sen jatkuvaa ylläpitoa. Valkoiset viivat kalkitaan vuosittain edelleen jatkuvana perinteenä.
Historia
Uffingtonin hevosen tapaisia suuria geoglyfejä tunnetaan eri puolilta Englantia yhteensä 56. Suurin osa niistä sijaitsee Englannin eteläosassa kalkkikivikukkuloilla. Suurin osa niistä on kuitenkin vain join satoja vuosia vanhoja. Vain muutamat, kuten Uffingtonin hevonen, ovat huomattavasti vanhempia. Uffingtonin hevosen vieressä sijaitseva Uffingtonin linna on peräisin myöhäiseltä pronssikaudelta suurin piirtein 600-luvulta ennen ajanlaskun alkua. Vieressä kulkeva Ridgeway on Englannin vanhin tie ja se on peräisin jo neoliittiselta kaudelta. Alueelta tunnetaan useita neoliittisia ja pronssikausia hautoja.
Vuonna 1995 hevoselle tehtiin lumisenssiajoitus valaisemalla kvartsikerrostumien ajoittamiseksi. Ajoittamisen teki mahdolliseksi oletettua syvemmät uurteet hevosen ääriviivoilla. Alun perin oli luultu, että hevonen on tehty aivan kalkkikiven pintaan, mutta uurteet osoittautuivatkin jopa metrin syvyisiksi. Lumisenssiajoituksen perusteella hevonen on tehty 1400- ja 600-lukujen välillä ennen ajanlaskun alkua. Hevonen on iältään siis noin 3 000 vuotta vanha. Aikakausi oli joko myöhäistä pronssikautta tai varhaista rautakautta. Ennen lumisenssiajoitusta hevonen ajoitettiin usein ensimmäiselle vuosisadalle eaa, jolloin samankaltaisia hevosia esiintyi kelttiläisissä kolikoissa.
Historiallisissa lähteissä ensimmäinen viite hevoseen tehtiin 1070-luvulla Abingdonin apottiluostarin asiakirjoissa, joissa mainitaan White Horse Hill. Itse hevonen mainitaan vielä erikseen ensimmäisen kerran vuonna 1190. Antikvaari Francis Wise kirjoitti puolestaan hevosen kunnossapitoon liittyneestä perinteestä vuonna 1736. Perinnettä pidettiin jo hänen kirjoittaessaan hyvin vanhana. Paikallisessa kansanperinteessä hahmo yhdistettiin Pyhään Yrjöön ja lohikäärmeeseen. Koska hevosta kunnossapidettäessä sen ääriviivoja ei aina vedetty täysin samalla tavalla, sen muoto on ajan saatossa muuttunut. Nykyinen muoto on peräisin vuodelta 1936. Toisen maailmansodan aikana hahmo peitettiin joksikin aikaa, jotta saksalaiset lentokoneet eivät voisi käyttää sitä suunnistamiseen.
Hahmoa vandalisoitiin kesäkuussa 2010, jolloin sen päälle kaadettiin purppuraa maalia. Poliisin löytämässä paikalle jätetyssä julisteessa mainittiin "fathers 4 justice", mutta järjestö New Fathers 4 Justice kiisti osallisuuden tekoon.
Tarkoitus
Varmasti ei tiedetä, minkä takia hevonen on aikanaan tehty. Sen merkityksestä on esitetty useita eri teorioita. Keltit ovat asuttaneet Britannian nykytietämyksen perusteella viimeistään pronssikauden lopulla. Jos hevonen on tehty viereisen Uffingtonin linnan rakennuttamisen yhteydessä, se on voinut toimia jonkinlaisena heimon symbolina tai heidän maidensa merkkinä. Mahdollista on myös, että sillä oli jonkinlainen uskonnollinen merkitys. Joskus Uffingtonin hevonen liitetty kelttiläiseen hevosjumalatar Eponaan. Eponan kultti saapui Britanniaan kuitenkin tiettävästi Galliasta vastaa ensimmäisellä vuosisadalla eaa. Toiset ovat liittäneet sen samaan tapaan kelttiläiseen jumalaan Belinos tai Belinus. Belinos oli auringonjumala, joka on usein liitetty myös hevosiin. Muualta Euroopasta, kuten Tanskan Trundholmista on löydetty hevosten sotavaunuissa vetämää aurinkoa esittäviä hahmoja 1300-luvulta eaa.
Tilintarkastusyhteisö
Tilintarkastusyhteisö on yhtiö, joka harjoittaa tilintarkastustoimintaa.
Suomen tilintarkastuslain mukaan tilintarkastusyhteisöksi hyväksytään laissa määritellyt edellytykset täyttävä osakeyhtiö, osuuskunta, kommandiittiyhtiö tai avoin yhtiö. Yhtiön on oltava riippumaton ja sen hallintoelimiin ja omistajiin tulee kuulua laissa määritelty määrä hyväksyttyjä tilintarkastajia tai muita tilintarkastusyhteisöjä. Hallintoelimiin ei saa kuulua laissa määritellyllä tavalla vastuuvelvolliseksi sopimattomia henkilöitä.
Suomessa toimi vuoden 2017 lopussa 70 tilintarkastusyhteisöä.
Kemin Kiikkara
Kemin Kiikkara on Perämeren kansallispuistoon kuuluva metsäinen saari Perämerellä Kemin edustalla. Se sijaitsee Täikön saaren länsipuolella, noin viiden kilometrin päässä Ajoksen satamasta luoteeseen ja noin kuuden kilometrin päässä lounaaseen Kemin keskustasta.
Russell M. Nelson
pienoiskuva|Russell M. Nelson Russell Marion Nelson (s. 9. syyskuuta 1924 Salt Lake City) on yhdysvaltalainen Myöhempien Aikojen Pyhien Jeesuksen Kristuksen kirkon 17. presidentti. Hän on kuulunut kahdentoista apostolin koorumiin vuodesta 1984 ja toiminut sen presidenttinä 15. heinäkuuta 2015 alkaen. Ennen sitä hän oli ollut vaarnanjohtajana vuosina 1964–1971.
Ulster Defence Association
pienoiskuva|UDA:n lippu. Ulster Defence Association (UDA, vapaasti suomennettuna Ulsterin puolustusjärjestö) on Pohjois-Irlannin lojalistien suurin puolisotilaallinen järjestö, joka on Yhdistyneessä kuningaskunnassa sekä Irlannin tasavallassa luokiteltu kielletyksi terroristijärjestöksi. Sen iskuista vastannut sotilaallinen siipi oli nimeltään Ulster Freedom Fighters (UFF) eli Ulsterin vapaustaistelijat.
Russell M. Nelson
Salt Lake Cityssä syntynyt Nelson valmistui lääkärin valmiuksilla Utahin yliopistosta. Hän sai vuonna 1954 filosofian tohtorin arvon Minnesotan yliopistosta. Hän on luonut uran sydänkirurgina.